**Marec – mesiac knihy!**

Pri tejto príležitosti aj žiaci našej základnej školy v Hankovciach navštívili 16. 3. 2015 Mestskú knižnicu v Bardejove, kde sme si spoločne s pani knihovníčkou pripomenuli aká je kniha dôležitá a potrebná v živote každého človeka a dozvedeli sa množstvo nových informácií, či zaujímavosti o živote známeho slovenského spisovateľa Pavla Dobšinského.

V školskom kole súťaže Hviezdoslavov Kubín (18.3.2015) žiaci predniesli krásne umelecké texty. Každý žiak dostal za pekný prednes diplom a štyria najlepší „recitátori“ boli odmenení knižnou odmenou. (Tónko Jasenovec – 1.roč.; Oliver Ilčisko – 2.roč.; Anetka Brehuvová – 3.roč.; Matej Dančišák – 4.roč.)